  Анжелика Тихонова корреспондент Туэ 1-тӥ оштолэзе Ижкарысь Крезьгуръя элькун колледжын (Ломоносов нимо урам, 5б) «100 вопросов о Чайковском» книгаен тодматозы. Со сярысь журналистъёслы Воткаысь П.И. Чайковский нимо музей-юртъерлэн кивалтӥсез Татьяна Неганова ивортӥз. Мон малпамъя, зэм но шуныт, каньыл, валамон, нош мукет ласянь тодослыко издание пӧрмоз Татьяна Неганова, П.И. Чайковский нимо музей-юртъерлэн кивалтӥсезКивалтӥсь пусйиз, музейын ужасьёс кунооссылэсь юанъёссэс 2019-тӥ арын гужем ӵоже люказы шуыса. Книгаез Москваын «П.И. Чайковский и Москва» музейысь тодосъя валтӥсь ӧнерчиен но Естествознаниея институтын ужасьёсын огазьын лэсьто. Со сяна, Воткаысь музей-юртъерын ужасьёс «100 ответов о Чайковском» нимо интыысь интые ветлӥсь адӟытон лэсьтозы Со крезьгурчилэн улон сюресэз сярысь мадёз. Тодэ вайытом, туэ Удмуртиын «П.И. Чайковскийлэн вордӥськем шаераз» фестивалез радъяны 10 миллион манет висъязы. Ужрадэ тодмо крезьгурасьёс Денис Мацуев, Владимир Спиваков но Юрий Башмет, озьы ик тодмо артист Михаил Пореченков лыктозы. Пусъём, 2020-тӥ арын Ижкарын но Пётр Чайковскийлы синпелет пуктыны быгатозы.  Тегъёс: Лулчеберет Ижкар Удмуртия Чайковский фестиваль Вотка  